వైష్ణవి ధన్‌రాజ్

వైష్ణవి ధనరాజ్ (జననం 1988 ఆగస్టు 25) భారతీయ టెలివిజన్, సినిమా నటి. సెక్స్ కామెడీ జానర్‌లో వచ్చిన పీకె లేలే ఎ సేల్స్‌మన్ అనే వయోజన హిందీ చిత్రంలో ఆమె నటించింది. ఇందులో ఆమె మేరీ మార్లో అనే ధనిక అమ్మాయి పాత్రను పోషించింది. ఆమె ఆజ్ తక్‌లో సత్యాగ్రహంలో నిర్భయగా, సోనీ ఎంటర్‌టైన్‌మెంట్ టెలివిజన్ ధారావాహిక సి.ఐ.డి.లో ఇన్‌స్పెక్టర్ తాషాగా, నా ఆనా ఈజ్ దేస్ లాడోలో జాన్వి, బెగుసరాయ్‌లో మాయా ఠాకూర్, కలర్స్ టీవీ బేపన్నాలో మహి అరోరాగా నటించింది.

2011లో, ప్రముఖుల బ్లాగుల ప్రచురణలో భాగంగా టైమ్స్ ఆఫ్ ఇండియా అనేక బ్లాగులు ఆమెపై రాసింది.

 ప్రారంభ జీవితం 
ఆమె నాగ్‌పూర్‌లో వైష్ణవి భోయార్ గా జన్మించింది. బ్లైండ్ రిలీఫ్ అసోసియేషన్ అనుబంధ సంస్థ ముండల్ హైస్కూల్ నుండి ఆమె పాఠశాల విద్యను పూర్తిచేసింది.New surname has brought me luck: Vaishnavi The Times of India, 21 December 2010 ఆమె శివాజీ సైన్స్ కాలేజీలో చదివి గ్రాడ్యుయేషన్ పట్టాపుచ్చుకుంది. 2008లో, ఆమె కుటుంబం థానే జిల్లా కళ్యాణ్‌కి మారింది. తల్లిదండ్రులు ఆమె కళాత్మక అభిరుచిని ప్రోత్సహించారు.

 కెరీర్ 
ఆమె 2008లో కసౌతి జిందగీ కే చిత్రంలో అతిథి పాత్రతో తన నటనా జీవితాన్ని ప్రారంభించింది. అదే సంవత్సరం కరమ్ అప్నా అప్నాలో కూడా ఆమె నటించింది. వైష్ణవి భోయార్ పేరుతో ఈ రెండు షోలలో నటించిన తర్వాత, తన తండ్రి పేరు ధన్‌రాజ్‌తో మార్చుకుంది.

2009లో ఆమె సి.ఐ.డి.లో నటించింది. ఆమె తాషాగా విస్తృతంగా ప్రాచుర్యం పొందింది. కిచెన్ ఛాంపియన్ 4, ఇండియాస్ గాట్ టాలెంట్, క్రైమ్ పెట్రోల్, హమ్ నే లి హై-షపత్, ఫియర్ ఫైల్స్ వంటి ఎపిసోడిక్ షోలలో ఆమె నటించింది. ఆమె కలర్స్ టీవీ బేపన్నాలో మహి అరోరా పాత్రను పోషించింది.

 మూలాలు 

వర్గం:భారతీయ టెలివిజన్ నటీమణులు
వర్గం:1988 జననాలు
వర్గం:భారతీయ సినిమా నటీమణులు
వర్గం:హిందీ టెలివిజన్ నటీమణులు